అమల అక్కినేని
అమల అక్కినేని, తెలుగు సినిమా నటి మరియు జంతు సంక్షేమ కార్యకర్త. అమల తల్లి ఐర్లాండ్ దేశస్థురాలు. తండ్రి బెంగాళీ. ప్రముఖ నాట్యకారిణి రుక్మిణీ ఆరండేల్ వద్ద శాస్త్రీయ నృత్య శిక్షణ పొందుతున్న అమల తమిళ దర్శకుడు భారతీ రాజా దృష్టిలో పడి ఆయన దర్శకత్వం వహించిన వైశాలి తమిళ చిత్రం ద్వారా కథానాయికగా సినీరంగంలోనికి ప్రవేశించింది. తెలుగులో ఈమె మొదటి చిత్రం డి.రామానాయుడు నిర్మించిన చినబాబు. ఆ చిత్రంలో కథానాయకుడు నాగార్జున. నాగార్జునతో ఆ చిత్ర నిర్మాణ సమయంలో ఏర్పడిన పరిచయం ప్రేమగా మారి వారిరువురూ 1993లో వివాహబంధం ద్వారా ఒక్కటయ్యేలా చేసింది. వీరిరువురికీ 1994లో అఖిల్ అనే కుమారుడు కలిగాడు.
అమర్ చిత్ర కథ
భారతీయ పిల్లలకు వారి సంస్కృతీ గురించి నేర్పించాలనే ఉద్దేశముతో ఈ కామిక్ శ్రేణిని అనంత్ పాయ్ ప్రారంభించాడు. భారతీయ విద్యార్థులు గ్రీక్ మరియు రోమన్ పురాణాల గురించి ప్రశ్నలకు సమాధానం చెప్పగలిగి, తమ స్వీయ చరిత్ర, పురాణాలు మరియు జానపద కథల గురించి తెలియకుండా ఉండడం చూసి అతను అవాక్కయ్యాడు. 1967 ఫిబ్రవరిలో "దూరదర్శన్"లో జరిగిన ఒక క్విజ్ కార్యక్రమములో పాల్గొన్నవారు గ్రీక్ పురాణాలకు సంబంధించిన ప్రశ్నలకు సులువుగా జవాబు ఇవ్వగలిగారు. కాని "రామాయణలో, రాముడు యొక్క తల్లి ఎవరు?" అనే ప్రశ్నకు జవాబు చెప్పలేక పోయారు.